אימרה קרטס

הונגריה זהו שם הונגרי; שם המשפחה הוא קרטס. אימְרֶה קֶרְטֶס (בהונגרית: Kertész Imre;‏ 9 בנובמבר 1929 בבודפשט, הונגריה – 31 במרץ 2016) היה סופר הונגרי ממוצא יהודי, זוכה פרס קושוט (1997) ופרס נובל לספרות (2002). קרטס נולד ב-1929 בבודפשט, לזוג יהודי מתבולל, לאסלו וארנקה (לבית יעקב) קרטס. הוריו נפרדו בגיל חמש. ב-1944, בגיל 15 גורש על ידי הנאצים לאושוויץ-בירקנאו ולאחר מכן לבוכנוואלד, אך הצליח לשרוד. ב-1945 לאחר תום מלחמת העולם השנייה שב לבודפשט, שם סיים בית ספר תיכון ב-1948. החל לעבוד כעיתונאי בעיתון Világosság ממנו פוטר ב-1951 עם השתלטות הקו הקומוניסטי על עיתונו. עבד כפועל תעשייה ואחר כך במחלקת העיתונות של המשרד לתעשייה כבדה. ב-1953 החל לעבוד לפרנסתו כעיתונאי עצמאי ובתרגום ספרים, בעיקר כתבים של גדולי הפילוסופים, מגרמנית להונגרית. הוא עבד על ספרו הראשון, "ללא גורל", בין השנים 1960-1973, והגיש אותו לפרסום להוצאה Magvető והספר נדחה. הספר, העוסק בחוויותיו כנער בשואה, פוסם לבסוף בשנת 1975. את פרשת פרסום הספר הראשון הוא מתאר בספרו פיאסקו (הכישלון). ללא גורל לא זכה להכרה ציבורית עד שנת 1988. לאחר נפילת המשטר הקומוניסטי העתיק קרטס את מקום מושבו לגרמניה, וספריו החלו להופיע בגרמנית ובלשונות אירופאיות נוספות. בין לבין פרסם שני ספרים קצרים, וב-1990 את קדיש על ילד שלא נולד.ארבעה מספריו אף תורגמו לעברית. בשנת 2002 הוענק לו פרס נובל לספרות. בשנת 2005 יצא לאקרנים הסרט "ללא גורל" בבימויו של לאיוש קולטאי, על פי ספרו של קרטס. קרטס טען שהסרט, יותר מהספר, קרוב לביוגרפיה שלו. קרטס היה נשוי פעמיים. הוא התאלמן מאשתו הראשונה אלבינה ואש ב-1995, ונישא כעבור שנה למגדה אמברוש, לה נשאר נשוי עד מותו ב-2016. בשנות חייו האחרונות חלה במחלת פרקינסון. 1975 Sorstalanság ללא גורל, רומן 1977 Detektívtörténet סיפור בלשי 1977 A nyomkereső הגשש 1988 A kudarc הכישלון 1990 Kaddis a meg nem született gyermekért קדיש על ילד שלא נולד 1991 Az angol lobogó הדגל הבריטי 1992 Gályanapló יומן ספינה 1993 A holocaust mint kultúra: három előadás השואה כתרבות: שלוש הרצאות 1993 Jegyzőkönyv פנקס רשימות 1997 Valaki más: a változás krónikája מישהו אחר: כרוניקת השינויים 1998 A gondolatnyi csend, amíg a kivégzőosztag újratölt שקט למחשבה בזמן שכיתת היורים טוענים שוב את נשקם 2001 A száműzött nyelv השפה שהוגלתה 2003 Felszámolás חיסול ללא גורל - תרגמה מהונגרית מרים אלגזי, עם עובד, 1994 קדיש לילד שלא נולד - תרגם מהונגרית איתמר יעוז קסט, המעורר, 2002 פיאסקו - תרגם מהונגרית מרדכי ברקאי, מחברות לספרות, 2005 סיפור בלשי - תרגם מהונגרית מרדכי ברקאי, מחברות לספרות, 2007 חיסול - תרגם מהונגרית רמי סערי, הוצאת רימונים, 2021 מדיה וקבצים בנושא אימרה קרטס בוויקישיתוף אימרה קרטס, ברשת החברתית Goodreads אימרה קרטס (1929-2016), דף שער בספרייה הלאומית אימרה קרטס, באתר פרס נובל (באנגלית) פרקים ראשונים מתוך הספר "ללא גורל" באתר עם עובד פרק מתוך "סיפור בלשי", אימרה קרטס, באתר 'טקסט' שירי לב-ארי, גלותו התמידית של מי שבחר לחיות, באתר הארץ, 12 באוקטובר 2002 הסופר אימרה קרטש הלך לעולמו, באתר ynet, 31 במרץ 2016 אימרה קרטס, אנשי סגולה - יהודים זוכי פרס נובל, באתר בית התפוצות. אימרה קרטס, באתר "Find a Grave" (באנגלית) אימרה קרטס, באתר אנציקלופדיה בריטניקה (באנגלית) על ספריו: רמי סערי, אבא ואושוויץ בנשימה אחת, באתר הארץ, 15 באוקטובר 2002, על "קדיש לילד שלא נולד" רמי סערי, מחירו היקר של המצפון, באתר הארץ, 14 בספטמבר 2005, על "פיאסקו" מנחם בן, החיים כפאשלה, באתר nrg‏, 10 ביוני 2010, על "פיאסקו" אריק גלסנר, "סיפור בלשי" של אימרה קרטס, מקור ראשון, 2007 דפנה לוי, מבעד לעיני הרוצח, באתר ynet, 17 באפריל 2007, על "סיפור בלשי" ג'קי מצגר, "ללא גורל" - באתר יד ושם אסף טל, ביקורת סרטים מאת על הסרט "ללא גורל", על פי ספרו של קרטס, באתר יד ושם